b'\n_START_ARTICLE_\nUpload og download\n_START_PARAGRAPH_\nUpload og download er som udgangspunkt to sider af samme sag.\n_START_SECTION_\nDownload\n_START_PARAGRAPH_\nDownload (ogs\xc3\xa5 hente) er at overf\xc3\xb8re en eller flere filer via et datanet fra \xc3\xa9n maskine, fx en server eller en anden, fjern maskine, til den lokale maskine._NEWLINE_Eksempel p\xc3\xa5 brug: N\xc3\xa5r maskinen er f\xc3\xa6rdig med at downloade, ligger Acrobat Reader\xc2\xae p\xc3\xa5 maskinen i en pakket version. [Forbrugerstyrelsen]\n_START_SECTION_\nDigital download\n_START_PARAGRAPH_\nEr et begreb som prim\xc3\xa6rt drejer sig om medier (b\xc3\xb8ger, musik, video, o.lign) som s\xc3\xa6lges igennem internetbutikker og lovligt downloades til en computer.\n_START_SECTION_\nMusik\n_START_PARAGRAPH_\nP\xc3\xa5 musiksiden s\xc3\xa6lges der snart mere musik som digital download end p\xc3\xa5 fysiske medier som CD, selvom metoden efterh\xc3\xa5nden er ved at blive overhalet indenom af streaming._NEWLINE_Det mest udbredte format er MP3 med 256 kbit/s.\n_START_SECTION_\nUpload\n_START_PARAGRAPH_\nUpload (ogs\xc3\xa5 sende) finder sted, n\xc3\xa5r data flyttes fra f.eks. en lokal computer til en server p\xc3\xa5 Internettet. N\xc3\xa5r der f.eks. i MSN Messenger bliver sendt filer til venner og bekendte, uploades filen fra brugeren, der sender filen og downloades af brugeren, den sendes til._NEWLINE_Upload bruges ogs\xc3\xa5 i forbindelse med multiplayerspil, som sender data til klienten. F.eks. det verdenskendte computerspil Counter-Strike, har en r\xc3\xa6kke spillere, som inds\xc3\xa6ttes i banerne (eng. maps). Hver klient sender(uploader) spillernes placeringer/handlinger i banen til serveren, s\xc3\xa5 serveren hele tiden ved, hvor spillerne er og kan fort\xc3\xa6lle andre klienter, hvor spillerne er placeret (klienterne downloader placeringerne).'